# **DECIZIA ETAPEI DE ÎNCADRARE**

## Nr. număr din 08.02.2016

Ca urmare a solicitării de emitere a acordului de mediu adresate de **SOCIETATEA COMERCIALA FILIALA DE DISTRIBUTIE A ENERGIEI ELECTRICE " ELECTRICA DISTRIBUTIE TRANSILVANIA NORD " S.A. CLUJ-NAPOCA SUCURSALA DE DISTRIBUTIE A ENERGIEI ELECTRICE ZALAU**, cu sediul în Str. B-dul MIHAI VITEAZUL, Nr. 79, Zalău, Judetul Sălaj, , înregistrată la APM Salaj cu nr. 439/25.01.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 08.02.2016 că proiectul: *MODERNIZARE LEA 0,4 KV ŞI BRANŞAMENTE LA P.E. ILEANDA-OB-1 BUZAS* propus a fi amplasat în judeţul Sălaj, comuna Rus, satul Buzas nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 ,pct.13, lit. a);

b) mărimea proiectului: lucrările propuse prin proiect sunt următoarele:

Descrierea lucrărilor:

Înlocuirea stâlpilor de beton simpli SE 4 cu alţii speciali SE 10 (6 buc.) - stâlpii cu nr.: 3, 27, 30, 34, 44, 51;

Montarea stâlpilor simpli SE 4 în fundaţie burata (buc.3) – stâlpii cu nr.: 41, 42, 43;

Montarea a 2 stâlpi noi, pentru a exista gabarit de 7 metri la traversarea peste drum (stâlpii cu nr. 2 si 17 i );

Înlocuirea conductorului neizolat cu altul torsadat pe o lungime totală de L= 1530 m, din care:

TYIR 50OlAl+3x50+16 mmp, L=270 m, tronson B3-B4, B13-B15;

TYIR 50OlAl+3x35+16 mmp, L=495 m, tronson B4-B**5**, B4-B6, A0-B2;

TYIR 50OllAl+35+16 mmp, L=765 m, tronson B7-B8, B9-B**10,** B11-B12**,** B13-B14;

Refacerea branşamentelor necorespunzatoare (59 buc.).

În LEA 0,4 kV se vor monta prize de pământ artificiale cu Rpp≤10 Ω astfel încat Rpp echivalent la PTA sa fie ≤4 Ω . Pe LEA 0,4 kV unde se montează conductor torsadat se vor monta descarcatoare şi scurtcircuitoare, conform planului de situatie anexat.

Pentru protecţia LEA 0,4 kV împotriva supratensiunilor de trasnet propagate pe liniile de 0,4 kV s-au prevazut descarcatoare cu oxid de zinc care se vor monta între conductoarele de faza si conductorul de nul aferante reţelei de distribuţie publică. La toti stâlpii echipaţi cu descarcatoare s-au prevazut prize de pământ artificiale cu Rpp≤10 Ω.

S-au prevazut conectoare fixe de legare la pământ pentru reţelele cu conductoare izolate torsadate, acestea montandu-se în urmatoarele puncte:

- la derivaţii,

- la toti stâlpii terminali.

Valoarea rezistenţei de dispersie a acestor prize artificiale se determină astfel încât rezistenţa generală a tuturor prizelor la care este legat nulul reţelei sa fie de cel mult 4 Ω.

Refaceri bransamente:

Se vor reface un numar de 57 de branşamente monofazate şi 2 trifazate. La refacerea acestora se vor folosi urmatoarele:

- cleme universale de intindere bransamente CUIBM şi CIBT;

- brăţări cu cârlig şi de fixare pe stâlpi SE 4, SE 10, SE 11;

- cleme de derivaţie tip CDD45C;

- cutie derivaţie bransamente peste 3 branşamente monofazate;

- conductor coaxial ACBYCY 16/25 mmp, TYIR 16+25 mmp, TYIR 3x16+25 mmp;

- suport de acoperiş de 3,5 m şi inel cu cârlig pentru branşament încastrat în zid;

- bloc de masură şi protecţie monofazat BMPM 32 A şi trifazat BMPT 16 A;

- tub de protecţie IPEY F25, 32, 40 mm, îngropat în zid,

- conductor AFY 10 mmp şi FY 6 mmp.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul

b5) producţia de deşeuri: conform Legii 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

Localizarea proiectului: judeţul Sălaj, comuna Rus, satul Buzas;

c1) utilizarea existentă a terenului: conform certificatului de urbanism nr. 8 din 16.12.2015, emis de Primăria Comunei Rus, investiţia se realizează pe domeniul public în intravilanul localităţii Buzas, comuna Rus;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d. Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Respectarea prevederilor STAS 10009/1988, privind nivelul de zgomot.

f) Interzicerea depozitării direct pe sol a deşeurilor sau a materialelor cu pericol de poluare.

g) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR